Downloaded from YTS.MX
Official YIFY movies site: YTS.MX
Ο Μπάτζιο είναι συγκεντρωμένος,
καθώς πλησιάζει το σημείο του πέναλτι.
Τοποθετεί την μπάλα.
Όλοι κοιτιούνται μεταξύ τους. Το γήπεδο είναι σιωπηλό.
Ο Μπάτζιο κάνει λίγο προς τα πίσω.
Ξεκινά.
Ποιος είναι ο Ρομπέρτο Μπάτζιο;
Γεννήθηκα πριν από 17 χρόνια στο Καλντόνιο όπου και ζω ακόμα.
Άρχισα να παίζω όταν ήμουν δύο ή τριών ετών.
Τριγυρνούσα με την μπάλα στο σπίτι.
Εδώ και πέντε χρόνια παίζω στη Βιτσέντσα.
Ο κόσμος σε παινεύει πολύ, ξέρεις.
Ναι, το συνειδητοποιώ.
Όντας 17 ετών, πώς νιώθεις;
Χαίρομαι. Είμαι ικανοποιημένος, αλλά…
-πρέπει να φανώ άξιος στο γήπεδο. -Σε κρατά πίσω η Βιτσέντσα;
-Όχι, είναι καλά. -Πότε θα κάνεις το μεγάλο άλμα;
Αυτό θα το αποφασίσει η ομάδα.
Τώρα πρέπει να κερδίσουμε. Ελπίζω να 'ναι η χρονιά μας.
-Το φαγητό είναι στο τραπέζι. -Έρχομαι!
Βιάσου, Έντι.
Νάντια, έλα να βοηθήσεις τη μαμά.
Έρχομαι.
Έντι, πάρε τον Γουόλτερ. Όλο μιλά στο τηλέφωνο με την κοπέλα του.
Γουόλτερ, έτοιμο το δείπνο.
Ρόμπι, ισχύουν όσα λέει η εφημερίδα;
-Ναι, αλλά μην τους δείξεις. -Πρέπει να τους το πεις.
Φέρε νερό.
-Θα φάμε; -Φυσικά και θα φάμε.
-Ρύζι και μπιζέλια. Έπλυνες τα χέρια σου; -Ναι.
Με έχετε τρελάνει όλοι σας.
Όχι, αυτά είναι μπούρδες.
Νομίζεις ότι θέλω να είμαι εδώ απόψε;
Μαμά, πες κάτι.
Λοιπόν, τι είναι αυτή η φασαρία;
Επιτέλους.
Λοιπόν;
Πες στον μπαμπά για το τεστ στην ιστορία.
Πήρα Β.
Μπράβο σου, μικρέ.
Μπαμπά, πήγα για ψώνια με τη μαμά,
-αλλά δεν είχαν το τυρί σου. -Είχαν το κρασί.
Θα βγω απόψε.
Μίλησα με τον Σάντρο.
Είπε ότι προς το παρόν δεν κάνουν προσλήψεις, αλλά ίσως σύντομα…
Υπέγραψα με τη Φιορεντίνα.
Για 2,7 δισεκατομμύρια λίρες.
Παναγία μου!
Γιατί δεν μας το είπες νωρίτερα;
Ήθελα να έρθει κι ο μπαμπάς.
Εσύ θα πάρεις αυτά τα λεφτά;
Όχι. Η Βιτσέντσα θα τα πάρει.
Εγώ παίρνω μισθό, και πολύ καλό μάλιστα.
Τέλεια. Άρα μπορείς να πληρώσεις τα τζάμια που έσπασες στο μαγαζί.
Δεν εξασκείται στα σουτ στο δωμάτιό του.
Ίσως μπορώ να γυρίζω πού και πού και να σε βοηθώ με το μαγαζί.
Με τόσα που σε πληρώνει η Φιορεντίνα, εστίασε στο να τα αξίζεις αυτά τα λεφτά.
Σε νοιάζει καν ότι πάω στην Α' Εθνική;
-Τι να σου πω, ότι είσαι καλός; -Για παράδειγμα.
Για μένα είστε όλοι το ίδιο.
Δεν είσαι καλύτερος από τον αδερφό σου που σκοτώνεται στο εργοστάσιο.
Κι αν περιμένεις επαίνους για όσα κάνεις, δεν θα φτάσεις μακριά.
Δούλεψε σκληρά, κράτα χαμηλό προφίλ.
Τι ξέρεις εσύ για το πώς να πας μακριά;
Έχω οκτώ παιδιά. Οκτώ. Πώς τα ταΐζω;
Δεν γινόταν να αγωνίζομαι με τη μηχανή και να αφήνω μόνη τη μαμά σου.
Άρα εμείς φταίμε που δεν έγινες ο Έντι Μερκ.
Με τόση πάρλα τρομάζεις τις πάπιες.
Είδες τι γίνεται όταν πετάς χαμηλά;
Φέρ' τη!
Ρόμπι!
Βιάσου, θα αρχίσουν προπόνηση χωρίς εσένα.
Ήρεμα, θα χτυπήσεις!
Θα έρθεις μαζί μου στη Φλωρεντία;
Ναι, καλά.
Και το σχολείο;
Υπάρχουν σχολεία και εκεί.
Δεν θα με αφήσουν ποτέ να φύγω.
Τότε να επιμείνεις.
Αν επιμείνεις…
αργά ή γρήγορα…
Ο μπαμπάς μου θα πάθει εγκεφαλικό.
Πάμε με τα πόδια.
Τα παρατάς πολύ εύκολα.
Κοίτα.
-Πάμε. -Είδες, όταν επιμένεις;
-Ξεκίνα. -Έτοιμη;
Ναι.
5 ΜΑΪΟΥ 1985 ΡΙΜΙΝΙ – ΒΙΤΣΕΝΤΣΑ
Πώς νιώθεις ως ο πιο καλοπληρωμένος 18χρονος;
Είναι μεγάλη ευθύνη.
Μιας κι είναι τα τελευταία ματς σου στη Γ' Εθνική, δες να μη μας ισοπεδώσεις.
Εντάξει.
Τι ήθελε;
Ποιος, ο Σάκι;
Φοβάται ότι θα σκοράρω.
Καν' το τότε.
Πάμε!
Στα δεξιά!
Την μπάλα!
Πρόσθιο χιαστό, κάψα, μηνίσκο και πλάγιο σύνδεσμο.
Τρυπήσαμε τον κόνδυλο της κνήμης.
Μετά κόψαμε τον τένοντα, τον περάσαμε από την οπή,
τον τραβήξαμε επάνω και τον ασφαλίσαμε με 220 ράμματα.
Διακόσια είκοσι;
Πότε μπορώ να ξαναπαίξω;
Εστίασε κυρίως στη θεραπεία.
Θα ξανάρθω αργότερα να τον δω.
Μαμά.
Ναι, αγάπη μου. Είμαι εδώ.
Αν με αγαπάς, σκότωσέ με.
Τι εννοείς;
Μην κάνεις τέτοια αστεία.
Ποτέ μη μιλάς έτσι.
Μπάτζιο.
Τα κατάφερες.
Καλημέρα.
Καλώς τον.
-Καλημέρα. -Καλημέρα.
Θα τα πάρω εγώ.
Ευχαριστώ που τον φέρατε εδώ.
Ευχαριστώ που τον δέχεστε έτσι.
Σιγά σιγά, έτσι;
-Ρόμπι, θα σε περιμένω μέσα. -Ναι.
-Και πάλι ευχαριστώ. Γεια. -Αντίο.
Στο Μουντιάλ του 1970 ο τελικός ήταν Ιταλία εναντίον Βραζιλίας. Χάσαμε 4-1.
Ήμουν συντετριμμένος.
Με πλησίασες και είπες
"Υπόσχομαι να κερδίσω το Μουντιάλ κατά της Βραζιλίας, για σένα".
Το θυμάσαι;
Απίστευτο! Μια φορά πήγαμε στον τελικό, και εσείς δεν παίζετε καλά;
Η Βραζιλία είναι παγκόσμια πρωταθλήτρια.
Ήμουν τριών ετών. Πώς να το θυμάμαι;
Άκου. Αυτό το τραύμα ήταν ό,τι καλύτερο σου έχει συμβεί.
Τα είχες καταφέρει, πίστευες. Τα έχασες όλα.
Στη ζωή τίποτα δεν είναι δεδομένο. Δεν σου χαρίζεται τίποτα.
Ευτυχώς εσύ το έμαθες νωρίς.
Ωραία τύχη.
Θα δείξει.
Ρόμπι!
Υπάρχει πρόβλημα με τις αμοιβές σου.
Δηλαδή;
Δεν έχουν εισπραχθεί.
-Όμως η ομάδα τις έχει στείλει. -Το ξέρω…
Δεν έχω παίξει ακόμα. Με πληρώνετε για να κάθομαι άπραγος.
Δεν είσαι ο πρώτος που τραυματίστηκε στο παιχνίδι.
Πήγαινε να εισπράξεις τα λεφτά. Και ευθύμησε λίγο!
Πάμε τώρα.
Θες βοήθεια;
Ναι. Υπάρχει ένας νέος δίσκος των…
Eagles; Όχι, λυπάμαι.
Τρίτη φορά με ρωτάς για τον δίσκο των Eagles.
Άσε που οι Eagles έχουν να βγάλουν δίσκο από το '79.
Μπάτζιο, είσαι καλά;
Πώς ξέρεις το όνομά μου;
Λες να μην αναγνωρίζω τον πιο υποσχόμενο παίκτη;
Ναι, μωρέ, πολύ υποσχόμενο.
Τι εννοείς;
Όλοι εδώ λένε ότι είσαι…
-Παιδί θαύμα, το άκουσα. -Παιδί θαύμα.
Μαουρίτσιο.
Ρόμπι.
Αν δεν έχεις αντίρρηση, θα ήθελα να σου δώσω κάτι που με βοήθησε πολύ.
Έχεις ακουστά τον βουδισμό;
Γιατί γελάς;
Κι εγώ αντέδρασα έτσι αρχικά.
Αλλά αφού ξεκίνησα το ταξίδι, η ζωή μου άλλαξε.
"Η ανθρώπινη επανάσταση".
Θα σημειώσω και τη διεύθυνσή μου εδώ,
οπότε, αν θέλεις, μπορείς να περάσεις από το σπίτι μου καμιά φορά,
να εξασκηθούμε λίγο. Τι λες;
Ίσως καμιά άλλη φορά.
Όταν οι Eagles βγάλουν νέο δίσκο.
Ευχαριστώ.
Εγώ σ' ευχαριστώ.
1Η ΙΑΝΟΥΑΡΙΟΥ 1988
-Ναι; -Καλή χρονιά, αγάπη μου!
Εμπρός;
Τι τρέχει;
Παραιτούμαι.
Δεν είμαι καθόλου καλά. Θα γυρίσω στο Καλντόνιο.
Στάσου, δεν καταλαβαίνω. Μαμά, θα το χαμηλώσεις, παρακαλώ;
Θέλουν να με πουλήσουν στην Πεσκάρα. Στη Β' Εθνική.
Ξέρεις τι σημαίνει αυτό;
Απλώς θα γυρίσω σπίτι και θα είμαστε μαζί.
Είσαι εκεί;
Άκου, Ρόμπι.
Ξεπέρασες έναν τραυματισμό που θα έκανε οποιονδήποτε άλλο…
Ξεπέρασα, Αντρέινα;
-Έπαιξα δύο αγώνες σε δύο χρόνια. -Σκόραρες εναντίον του Μαραντόνα.
Εδώ όλοι το θυμούνται ακόμα.
Ο μπαμπάς σου είπε ότι υποσχέθηκες να κερδίσεις το Μουντιάλ.
Αληθεύει αυτό;
Δεν αντέχω άλλο.
Τότε να επιμείνεις.
Γιατί όταν επιμένεις, αργά ή γρήγορα…
Εσύ μου το έμαθες αυτό.
Εγώ επέμεινα και τελικά έπεισα τον μπαμπά μου.
Θα έρθω σύντομα.
-Αλήθεια; -Ναι.
Μη χαλιέσαι, πρέπει μόνο…
να βρεις τη δύναμη να συνεχίσεις, καταλαβαίνεις;
Καλή χρονιά, αγάπη μου.
Αντίο.
Μπάτζιο;
Έλα, μωρό μου. Να χαρείς, δείξε κατανόηση. Είναι φίλος που περνάει μια κρίση.
Τον βλέπεις πώς είναι;
Έλα, μωρό μου. Μην το ξανακάνεις. Μη θυμώνεις.
-Σου δημιούργησα θέμα; -Όχι, θα της περάσει.
Έλα να κάνουμε μισή ωρίτσα για να μπούμε στο νόημα.
-Φαίνεται κομματάκι λίγο. -Λίγο;
Όχι; Ας κάνουμε μία-δυο ώρες. Δεν έχω τίποτα να κάνω όλη μέρα.
Δεν έχεις τίποτα να κάνεις; Τότε θα μείνουμε εδώ ως τα Θεοφάνια.
-Ποιος είναι; -Ο Νταϊσάκου Ικέντα.
Ο σενσέι. Ο δάσκαλός μου.
-Μιλάς και Ιαπωνικά; -Όχι, δεν έχει σημασία.
Εν καιρώ θα δεις ότι τα φωτισμένα μυαλά επικοινωνούν με άλλους τρόπους.
Λοιπόν, πώς λειτουργεί αυτό το πράγμα;
Διάβασε αυτό. Είναι αρχαία κινέζικα.
Nam myoho renge kyo.
-Ωραία. -Δηλαδή;
Είναι ο θεμελιώδης μυστικιστικός νόμος της ζωής.
Δηλαδή αν λέω αυτήν τη φράση κάθε μέρα θα νιώσω καλύτερα;
Θέλει λίγη αφοσίωση. Δεν είναι "αμπρα-καντάμπρα".
Πρέπει να εστιάσεις στους στόχους σου,
να ανυψώσεις τη ζωή σου, να καθαρίσεις το κάρμα σου.
Τι να καθαρίσω;
-Το κάρμα σου. -Τι είναι αυτό;
Είναι οι καρποί των πράξεων που κάνουμε όλοι.
-Κάτι σαν ποινικό μητρώο; -Ναι, όχι ακριβώς, αλλά…
Αν κάνεις το σωστό, το κάρμα σου είναι καθαρό. Αν όχι…
-Είναι βρόμικο; -Βλέπεις;
Εντάξει.
Το δικό μου θα 'ναι καθαρό. Ποτέ δεν βλάπτω κανέναν.
Καλά, εκτός από τις πάπιες που κυνηγώ.
Ορίστε. Άκου προσεκτικά. Πιάσε εκείνο.
Δύο από δω.
Έτσι.
Τέλεια, πολύ ωραία. Πάμε.
Nam myoho renge kyo
Όχι, στα σοβαρά.
Το σημαντικό που πρέπει να καταλάβεις είναι ότι όλα εξαρτώνται από σένα.
Εσύ ελέγχεις τη ζωή σου.
Εσύ καθορίζεις την ύπαρξή σου.
Εσύ καθορίζεις το μέλλον σου.
Λοιπόν, πρώτα εστιάζεις σε έναν συγκεκριμένο στόχο.
Τον σημειώνεις, τον κάνεις εικόνα στο μυαλό σου.
Ρίχνεις όλη την ενέργειά σου πάνω του.
Γιατί, πίστεψέ με, αν δεν δουλέψεις πολύ, τα πράγματα δεν θα έρθουν από μόνα τους.
-Ευχαριστώ, Ρομπέρτο. Γεια. -Γεια, ευχαριστώ.
Στο Μουντιάλ του 1970 ο τελικός ήταν Ιταλία εναντίον Βραζιλίας. Χάσαμε 4-1.
Με πλησίασες και είπες
"Θα κερδίσω το Μουντιάλ κατά της Βραζιλίας για σένα". Το θυμάσαι;
Δείχνω πιο ωραίος εκεί παρά στην πραγματικότητα.
Είσαι χαζός.
Όλο βελτιώνεσαι. Γιατί δεν το κάνεις σοβαρά;
Ναι, καλά. Η ζωγραφική δεν είναι πραγματική δουλειά.
Ενώ το να κλοτσάς μια μπάλα είναι;
Αυτό διαφέρει. Εσύ έχεις ταλέντο.
Θεέ μου.
Χρειάζεσαι μόνο λίγη αυτοπεποίθηση.
Βασικά υπάρχει κάτι που μπορεί να σε βοηθήσει.
Τουλάχιστον εμένα με βοηθά.
Προσεύχομαι εδώ και δύο μήνες.
Τι; Πηγαίνεις στη λειτουργία;
Έγινα βουδιστής.
Μα τι χαζός που είσαι!
Σοβαρολογώ.
Αλήθεια, Ρόμπι;
-Αλήθεια; -Ναι, αλήθεια.
Προσεύχεσαι στον Βούδα;
Δύο ώρες τη μέρα. Μία το πρωί και μία το βράδυ μπροστά στο Γκοχόνζον.
Δύο ώρες τη μέρα;
Είσαι τρελός!
Γιατί;
Μου είπες ότι πρέπει να βρω τη δύναμη να συνεχίσω.
Αυτό κάνω.
Ρόμπι, άκου, αυτό είναι σαν αίρεση. Θα σου πάρουν όλα τα λεφτά.
Κοίτα με και πες μου. Είμαι καλύτερα ή χειρότερα;
Ναι, πονάει πολύ, ξέρεις Όταν βλέπω πως ποτέ δεν με κοιτάς
Ναι, και όλο αναρωτιέμαι Αν κάποτε θα βγεις μαζί μου
Ναι, τώρα πάντα γελάς Όταν σου μιλώ, γελάς πάντα
Ναι, λες ότι δεν ξέρεις Αν μ' αγαπάς όπως σ' αγαπώ
Ορκίζομαι ότι είναι αλήθεια
ΝΑ ΚΛΗΘΩ ΣΤΗΝ ΕΘΝΙΚΗ ΟΜΑΔΑ
Ίσως έπρεπε να διευκρινίσω, "έναν εφικτό στόχο".
-Γιατί; Αυτός δεν είναι; -Να…
Πας στη Β' Εθνική, εσύ πες μου.
Βασικά συγκρατήθηκα.
Τι ήθελες να γράψεις;
Νίκη στο Μουντιάλ εναντίον της Βραζιλίας.
-Αύριο το πρωί, στις 6:30; -Ναι, και ευχαριστώ που ήρθες.
Ποιος ήταν ο δικός σου στόχος;
Ίσως ήθελες να γίνεις…
ένας διάσημος ντράμερ.
Ακριβώς. Ο Κιθ Μουν. Ο ντράμερ των Who.
Και μετά τι έγινε;
Τίποτα, γιατί;
Δεν μοιάζει σαν να…
-Έτσι; -Άκου.
Ο Κιθ Μουν πέθανε στα 32 από υπερβολική δόση.
Ποιος τα πάει καλύτερα, λες, εγώ ή αυτός;
Ευτυχισμένο δεν σε κάνουν όσα σου δίνει ο κόσμος.
-Και πάλι θέλω να κερδίσω το Μουντιάλ. -Ωραία. Πρέπει να εξασκηθείς πολύ, αλλά…
Μπάτζιο, σε έψαχνα.
Σε περιμένουν στην Πεσκάρα.
Τι εννοείς; Ακόμα θέλετε να με πουλήσετε;
Η Εθνική Ομάδα, Ρόμπι. Καταλαβαίνεις;
Είναι η πρόσκληση για τον φιλικό με τη Νορβηγία στην Πεσκάρα, στις 19.10.
Ντύσου. Η Domenica Sportiva περιμένει συνέντευξη.
-Από μένα; -Όχι, από μένα. Εμπρός, πάμε.
Ενώ όλα τα αθλήματα διακόπτονται για τις γιορτές,
όλοι συζητούν την προσωπική επιτυχία του Ρομπέρτο Μπάτζιο
στον οποίο το περιοδικό France Football μόλις απένειμε τη Χρυσή Μπάλα για το 1993,
μια αναγνώριση που κάθε χρόνο δίνεται στον καλύτερο παίκτη.
Καλησπέρα.
Μεταδίδουμε ζωντανά από το Στάδιο Τζάιαντς στο Νιου Τζέρσεϊ, κοντά στη Νέα Υόρκη,
όπου η Ιταλία ξεκινά την πορεία της στο Μουντιάλ των ΗΠΑ '94.
Σε λίγα λεπτά οι Ατζούρι θα είναι στο γήπεδο,
αντιμέτωποι με την Ιρλανδία, για τον πρώτο τους αγώνα στο Μουντιάλ.
Άντε, έβαλα τον αγώνα!
Ελάτε, παιδιά!
Ναι, τον γράφω.
Ιταλία!
Τέρμα τα χαρτιά, ξεκινά ο αγώνας.
Μαζέψτε τα.
Η Ιταλία καλεί, ναι!
ΙΤΑΛΙΑ – ΙΡΛΑΝΔΙΑ 0-1
Ένα άγγιγμα.
Παίρνω την μπάλα. Δίνω την μπάλα. Ένα άγγιγμα.
Αλλά όχι. Είχαμε εξαπλωθεί.
Αντί να είμαστε εδώ, εδώ
κι εδώ, τι κάναμε;
Βρεθήκαμε εκεί.
Ξέραμε ότι η Ιρλανδία ήταν πιο δυνατή σωματικά.
Δυο ολόκληρους μήνες τους μελετούσαμε.
Δύο μήνες.
Και μετά, τους αφήσαμε…
Παίζαμε το παιχνίδι τους αντί για το δικό μας.
Ένα άγγιγμα.
Κόουτς;
Πώς να περάσω κάποιον ντριμπλάροντας με ένα άγγιγμα;
Τι θες να πεις, Ρομπέρτο;
Αν πρέπει να πασάρω την μπάλα όποτε την αγγίζω,
πώς θα ντριμπλάρω;
Πάμε στην αίθουσα προβολών. Ας εξετάσουμε το παιχνίδι.
Εκτός από σένα.
Έλα δω.
Ξέρεις ότι δεν παίζεις όπως στους προκριματικούς, έτσι;
Δεν παίζω στη θέση μου. Έτσι νιώθω αποκλεισμένος από το παιχνίδι.
Και χάσαμε από την Ιρλανδία.
Το ξέρω.
Αλλά…
πρέπει να μείνεις ήρεμος.
Εμπιστεύσου με.
Γιατί για μας είσαι όπως ο Μαραντόνα για την Αργεντινή.
Είσαι ζωτικός.
Θα άφηνες εκείνον να παίζει με ένα άγγιγμα;
Θα χρειαστεί μια επίδειξη δύναμης από την εθνική ομάδα μας,
ώστε να ξεχάσει την ψυχρολουσία έναντι της Ιρλανδίας.
…κοντινή πάσα για τον Μπαρέζι
που ελέγχει την μπάλα.
Καζιράγκι. Ο Ρομπέρτο Μπάτζιο πλησιάζει. Σουτάρει!
Καλή προσπάθεια.
Τέρμα δεξιά…
Πάσα για τον Μπαρέζι…
Μπιόρνεμπι, Ράσφελντ… Προσοχή!
Η άμυνά μας ήταν απροετοίμαστη
κι ο Παλιούκα…
Όχι!
-Ήταν φάουλ; -Ναι, εκτός περιοχής.
…τον αντίπαλο παίκτη και αποβάλλεται.
Αυτό δεν είναι καθόλου καλό.
Ο Παλιούκα έχει αποβληθεί…
Πρέπει να βγάλει έναν επιθετικό.
-Τι έγινε; -Ο Παλιούκα αποβλήθηκε.
12 ΜΕΣΑ - 10 ΕΞΩ
Όχι!
Αποκλείεται. Βγάζει τον Ρόμπι;
-Γιατί το κάνει; -Έβγαλε τον Ρόμπι;
Τι εννοείς, τον Μπάτζιο;
Ο Μπάτζιο λέει "Ποιος, εγώ;"
Ο τύπος είναι τρελός.
Είπε ότι είναι τρελός.
-Τι είπε; -Ότι ο Σάκι είναι τρελός.
Αυτό δεν είναι καλό. Καθόλου καλό.
Πρώτα η έκφραση του Μπάτζιο, μετά του Σάκι.
Έβγαλε τον κάτοχο της Χρυσής Μπάλας. Αντίο!
…Μαρκετζιάνι.
Ήθελες να μιλήσουμε, κόουτς;
Έλα εδώ.
Τι είπες όταν σε έβγαλα;
Ότι είμαι τρελός;
Σε παγκόσμια μετάδοση;
Νομίζεις ότι με έκανες να φανώ σκατά μπροστά σε ένα δις κόσμο;
Θα σου πω ένα μυστικό.
Εσύ φάνηκες σκατά.
Έδειξες ότι είσαι ένας ανώριμος και αλαζόνας παίκτης.
Μου είπες ότι ήμουν ζωτικός, κόουτς.
Για μένα είστε όλοι ίδιοι.
Κι αν χάσω έναν παίκτη, σκέφτομαι τη νίκη,
όχι να προστατεύω τα αισθήματα του ενός ή του άλλου.
Τέλος πάντων, είμαι τρελός.
Τελείως τρελός όμως.
Μόνο ένας τρελός θα προσπαθούσε να αλλάξει το ποδόσφαιρο στην Ιταλία.
Πήγαινε τώρα.
Από αύριο ξύπνημα στις πέντε. Θα δουλέψουμε κινήσεις χωρίς μπάλα.
Δεν είμαστε ακριβείς. Τα χάλια μας έχουμε!
Ο διαιτητής σφυρίζει. Το τελικό σκορ είναι 1-1.
Άχρηστος αγώνας.
-Άχρηστος. -Και τώρα τι;
-Άχρηστος. -Τι γίνεται τώρα;
Το πρόβλημα είναι η πίεση στο κέντρο.
Όχι, ο Σάκι είναι. Δεν τους αφήνει να παίξουν.
Όλοι έγιναν ειδικοί τώρα;
Έχει κερδίσει τα πάντα, ξέρει τι κάνει.
Ο Σάκι…
Το παιδί δείχνει πολύ λυπημένο.
Μας χρειάζεται.
Χρειάζεται την οικογένειά του.
Πρέπει να πάμε εκεί.
Αν περάσουν, θα πάμε.
Σωστά, Φλορίντο;
Εντάξει.
Ο Τζιάνι Ανιέλι, ο ιδιοκτήτης της Γιουβέντους,
είπε ότι ο Μπάτζιο, εναντίον του Μεξικού έμοιαζε με βρεγμένο κουνέλι.
Βαρύ χτύπημα για την εικόνα
του πολυαναμενόμενου παίκτη της ομάδας και χαϊδεμένου στη Γιουβέντους.
-Κοίτα ποιος ήρθε. -Πού ήσασταν; Μία πήγε.
-Τι μπέρδεμα, χαθήκαμε. -Τρεις κύκλους κάναμε στο Νιου Τζέρσεϊ.
Το έμαθα απ' έξω.
Ο μπαμπάς σου κατάφερε να μαλώσει κι εδώ.
Αγάπη μου.
Σ' αγαπώ, μπαμπά.
Κι εγώ σ' αγαπώ, μωρό μου.
-Γεια σου, αγάπη μου. -Γεια.
Εσύ πώς είσαι;
Πώς είμαι;
Πλέον καλά. Τώρα πια είμαι καλά.
-Πού είναι οι αποσκευές; -Αυτός τις έχει.
Είπαν να τα βάλουμε στο καρότσι.
Αλμπερτίνι!
Ντοναντόνι!
Την μπάλα στον Μασάρο!
Ποια μπάλα; Δεν υπάρχει μπάλα.
Οι Νιγηριανοί είναι πιο γρήγοροι και δυνατοί.
Πρέπει να ξεχάσουμε ότι περάσαμε ως τρίτοι στον όμιλο.
Για μας το Μουντιάλ ξεκινά τώρα.
Είμαστε στους 16 του Παγκοσμίου Κυπέλλου και…
είμαστε η Ιταλία.
Είμαστε στον γύρο των 16, έναν γύρο νοκ-άουτ.
Αν κερδίσεις, συνεχίζεις. Αν χάσεις, γυρνάς σπίτι.
Η Ιταλία πάντα έπαιζε ποδόσφαιρο όπως έκανε πόλεμο.
Πυροβολούμε μόνο όταν ο εχθρός κάνει λάθος.
Να πάρει, διαιτητή!
Αυτό θα ήταν φάουλ. Θα ήταν κίτρινη κάρτα.
Αυτή είναι η Ιταλία που θέλετε;
Μια χώρα χωρίς νέες ιδέες,
ανίκανη να αλλάξει;
Είμαστε χάλια γιατί σκεφτόμαστε μόνο τους εαυτούς μας.
Εγώ προτιμώ να βλέπω μια ομάδα,
όχι 11 παίκτες.
Κάρλο;
Η βασική εντεκάδα.
Μαρκετζιάνι.
Μούσι.
Μαλντίνι, Κοστακούρτα, Μπεναρίβο.
Ντοναντόνι, Μπέρτι.
Ο Ρομπέρτο Μπάτζιο
και ο Μασάρο.
Η τροχιά είναι ψηλή.
Η μπάλα… είναι γκολ!
Όχι! Τι ήταν αυτό;
…ένα παράξενο γκολ.
Ένα λάθος μέσα στην αναμπουμπούλα…
Δεν το πιστεύω. Πάω σπίτι. Αυτό ήταν.
Ο Γιεκίνι σκοράρει.
Ας το ξαναδούμε.
Μένουν πέντε λεπτά.
Η ατμόσφαιρα είναι αποθαρρυντική.
Έλα, Ρομπέρτο.
Άλλη μια πρωτοβουλία.
Για πάμε. Η μπάλα βρίσκει τον Μπάτζιο.
Κι ο Ρομπέρτο Μπάτζιο βάζει γκολ στο 43ο λεπτό του δεύτερου ημιχρόνου.
Ο Ρομπέρτο Μπάτζιο ισοφαρίζει τον αγώνα…
Ναι!
Ο Ρομπέρτο Μπάτζιο.
Σας το λέω. Θα συνεχίσει να σκοράρει.
Πάσα στον Μπεναρίβο!
Τον έριξε! Πέναλτι!
Ήρεμα.
Είναι πέναλτι, όχι γκολ.
Πόσο μένει;
Μια στιγμή έντονων συναισθημάτων και αγωνίας.
Ενδέκατο λεπτό της παράτασης. Ο Ρομπέρτο Μπάτζιο εναντίον του Ρουφάι.
ΓΥΡΟΣ ΤΩΝ 16 ΙΤΑΛΙΑ – ΝΙΓΗΡΙΑ 2-1
Ο ΜΠΑΤΖΙΟ ΕΠΑΝΕΝΩΝΕΙ ΤΗΝ ΙΤΑΛΙΑ
Μακρινή πάσα για τον Σινιόρι. Βρίσκει τον Ρομπέρτο Μπάτζιο.
Ο Μπάτζιο σουτάρει!
Και σκοράρει. Ρομπέρτο!
ΠΡΟΗΜΙΤΕΛΙΚΟΙ ΑΓΩΝΕΣ ΙΤΑΛΙΑ – ΙΣΠΑΝΙΑ 2-1
Κόουτς!
Ο ΜΠΑΤΖΙΟ ΣΤΟΝ ΗΜΙΤΕΛΙΚΟ ΕΝΑΝΤΙΟΝ ΤΗΣ ΒΟΥΛΓΑΡΙΑΣ ΤΟΥ ΣΤΟΪΤΣΚΟΒ
…μπαίνει. Η μπάλα είναι στο δεξί του πόδι.
Και σκοράρει!
Κοστακούρτα!
Μπράβο, Ρόμπι!
Ίσια. Η μπάλα για τον Ρομπέρτο.
Είναι στην περιοχή. Αναζητά άνοιγμα, αλλά δεν περνά.
Ο Τσβετάνοφ δεν τον αφήνει.
ΗΜΙΤΕΛΙΚΟΙ ΑΓΩΝΕΣ ΙΤΑΛΙΑ – ΒΟΥΛΓΑΡΙΑ 2-1
Και να με σκοτώσετε, δεν χάνω τον τελικό με τη Βραζιλία.
Έκανε ζέστη στο γήπεδο.
Το πρόσεξα.
Είχε 40 βαθμούς, 100% υγρασία.
Φυσικά και τραυματίζεστε.
Σου έδωσα μια υπόσχεση, έτσι;
Τι;
Όταν ήμουν τριών ετών. Ο τελικός με τη Βραζιλία.
Υποσχέθηκες να κερδίσεις. Δεν κέρδισες ακόμα.
Τι θα κάνουμε;
Κάνε μερικά σουτ.
-Εδώ; -Ναι. Θέλω να δοκιμάσω το πόδι σου.
Πιο δυνατά.
Με όλη σου τη δύναμη!
Ξανά.
Ξανά!
-Ξανά! -Φτάνει πια!
-Όχι. -Θες να παίξω στον τελικό;
Θέλω να ξέρω αν είσαι σε θέση.
Ίσως προτιμάς να σακατευτώ για τα καλά για να μην παίξω.
Τι;
Αν κερδίσεις το Κύπελλο χωρίς εμένα, η τιμή σου ανήκει, όμως αν σε επισκιάσω,
δεν είναι η Ιταλία του Σάκι, παρά του Μπάτζιο.
Για να καταλάβω καλά, θεωρείς ότι θέλω να τραυματιστείς;
Βρήκα κάποιον πιο παρανοϊκό κι από μένα.
Θα βγω στο γήπεδο. Αν δεν είμαι καλά, μπορείς να με βγάλεις.
Καλησπέρα.
Η Ιταλία νίκησε τη Βουλγαρία…
Τηλεοράσεις και γιγαντοοθόνες σε όλη τη χώρα, σε δρόμους και πλατείες…
…οι πιο τρελοί οπαδοί βουτούν στα σιντριβάνια.
Και ακούμε τον εκκωφαντικό ήχο από τις κόρνες των αμαξιών γύρω μας…
Ο ΤΕΛΙΚΟΣ
ΕΥ ΑΓΩΝΙΖΕΣΘΑΙ
Μια ζωή ονειρεύεσαι να παίξεις στον τελικό με τη Βραζιλία.
Μετά, όταν συμβεί, ο διαιτητής σφυρίζει τη λήξη
και νιώθεις ότι δεν έχεις παίξει ούτε λεπτό.
Μηδέν-μηδέν, λέει ο πίνακας.
Αλλά εσύ δεν θυμάσαι τίποτα, λες και το μυαλό σου δεν κατέγραψε τίποτα.
Ξεκινά η παράταση κι αυτή επίσης περνά αστραπιαία.
Ο χρόνος έπεσε σε μια μαύρη τρύπα.
Ο Πουλ σφυρίζει.
Ο τίτλος του 15ου παγκόσμιου πρωταθλητή θα κριθεί
για πρώτη φορά μέσω των πέναλτι.
Μετά από λίγο, και τα πέναλτι έπεσαν σε μια μαύρη τρύπα.
Ο χρόνος είχε εξαλειφθεί.
Δεν ξέρεις πού είσαι, τι συμβαίνει.
Όσα ξέρεις είναι γραμμένα εκεί πάνω.
ΠΕΝΑΛΤΙ ΒΡΑΖΙΛΙΑ – ΙΤΑΛΙΑ
Ο Ντούνγκα.
Σκοράρει.
Ο Άμα Ντούνγκα!
Και ξαφνικά η μαύρη τρύπα που κατάπιε τον χρόνο τον ξερνά ξανά.
Όσα ήταν γρήγορα επιβραδύνουν, σχεδόν σταματούν.
Ξαφνικά κάθε δευτερόλεπτο σαν να κρατά μια ζωή.
Όταν ο χρόνος τρελαίνεται, το παρόν και το παρελθόν μπερδεύονται.
Η Βραζιλία παίρνει το προβάδισμα.
Ο Ρομπέρτο Μπάτζιο θα κάνει το τελευταίο μας πέναλτι.
Ακόμα έχουμε μια μικρή ελπίδα.
Κύριοι, αυτό το σουτ θα κρίνει τον νικητή
του Παγκόσμιου Πρωταθλήματος του 1994.
Γκολ!
Τι ωραίο πέναλτι από τον Ρομπέρτο Μπάτζιο! Η Ιταλία είναι παγκόσμια πρωταθλήτρια!
Οι συμπαίκτες του τον περικυκλώνουν.
Όλο το γήπεδο ζητωκραυγάζει, φωνάζει το όνομά του, Ρομπέρτο Μπάτζιο!
Ρομπέρτο Μπάτζιο!
Γκολ!
ΜΕΤΑ ΑΠΟ ΕΞΙ ΧΡΟΝΙΑ
Τι πρόβλημα έχει;
Τίποτα, απλώς είναι γέρικο.
Δεν βγάζει καρπό. Ίσως χρειαστεί να το κόψω.
Έγινες κηπουρός τώρα;
Είμαι άνεργος.
-Ίσως χρειαστεί να με κόψουν κι εμένα. -Δεν σε ήθελαν οι Ιάπωνες; Πόσα πρόσφεραν;
Δεκατέσσερα δις λίρες.
Και δεν φτάνει αυτό; Γιατί είσαι ακόμα εδώ;
Προτιμώ να μείνω εδώ.
Σκέφτεσαι ακόμα το Μουντιάλ. Δεν καταλαβαίνεις ότι δεν σε θέλουν εδώ;
Ούτε καν στη Βιτσέντσα.
Το έμαθα, ξέρεις.
Γιατί πάντα σπας τα αρχίδια των προπονητών;
Ρώτα αυτούς.
Δεν κάνω κάτι κακό, απλώς ζητώ να παίξω.
Όχι, ρωτώ εσένα. Φέρεις κι εσύ κάποια ευθύνη, όχι;
Τους επισκιάζω. Δεν ξέρω τι άλλο να πω.
Δεν παραπονιέμαι. Προπονούμαι, προσεύχομαι, αυτά.
Να, "προσεύχομαι".
Μήπως ο βουδισμός δεν σου κάνει καλό; Απλώς ρωτώ.
Δεν ξέρεις τι λες.
Όταν κάνεις παράξενα πράγματα, φαίνεσαι διαφορετικός.
Δεν σε εμπιστεύονται.
Σκέφτεσαι μόνο τον εαυτό σου, όχι την ομάδα.
Ορίστε, το είπες. Ακόμα με την καραμέλα "Ο Μπάτζιο δεν παίζει ομαδικά".
Άσε με, να χαρείς. Μαλακίες των προπονητών για να με ξεφορτωθούν.
Πάντα ήθελες να 'σαι από πάνω στα αδέρφια σου.
Εγώ;
Ίσως πάντα μου φερόσουν χειρότερα, αντί να πιστεύεις σε μένα.
Εσύ πρέπει να πιστεύεις στον εαυτό σου.
Κι αν πίστευες λίγο παραπάνω, ίσως να είχες βάλει το πέναλτι.
Τι χαζός που είμαι.
Ευχαριστώ που μου το θύμισες.
Πάλι το πέναλτι;
Πώς στον διάολο το έχασα;
Ποτέ δεν έχω σουτάρει ψηλά στη ζωή μου. Ποτέ.
Ξέρεις τι πιστεύω;
Πως όλοι σε αγαπούν πολύ επειδή έχασες εκείνον τον τελικό.
Επειδή έδειξες ότι είσαι άνθρωπος, κάνεις λάθη και υποφέρεις.
Όπως όλος ο κόσμος.
Πάω μια βόλτα. Κοιμήσου εσύ, μην ανησυχείς.
Βιτόριο, συγγνώμη αν είναι αργά.
Ενοχλώ;
Τι σημείωσες ως τον πρώτο σου στόχο;
Έγραψα πολλά.
Ρόμπι, σημασία έχει το ταξίδι.
Στην πορεία ανακαλύπτουμε τους πραγματικούς στόχους.
Γιατί ρωτάς;
Επειδή πρώτα είσαι φίλος, μετά μάνατζερ.
Φυσικά και είμαι φίλος σου.
Αλλιώς δεν θα έκανα 200 χλμ. στις 5:30 το πρωί για να έρθω εδώ.
Θέλω να πάω στην Ιαπωνία.
Άλλαξες γνώμη; Αποφάσισες να δεχτείς την προσφορά;
Όχι.
Σε δύο χρόνια. Για το Μουντιάλ Ιαπωνίας και Κορέας.
Με την Εθνική Ομάδα.
Καταλαβαίνω τι εννοείς για το ταξίδι.
Μα νιώθω ότι πρέπει να 'μαι εκεί.
Να φορέσω τη φανέλα.
Είμαι δίπλα σου. Γι' αυτό ήρθα.
Χωρίς ομάδα δεν θα με καλέσουν στην εθνική.
Θα βρω μία. Πρέπει να υπάρχει κάποιος που ακόμα έχει μυαλό.
Όπως στη σκηνή όπου ο Φόρεστ Γκαμπ ξεκινά να τρέχει και τον ακολουθούν,
εδώ πίσω από τον Ρόμπι Μπάτζιο τρέχει όλη η πόλη.
Από τότε που προπονείται ξανά σπίτι, αυτό επαναλαμβάνεται κάθε μέρα.
Μια συλλογική τελετή, πολύ συγκινητική.
Ο πρωταθλητής στην αγκαλιά της γενέτειρας πόλης του.
Τζίνο;
Τα παιδιά του Καλντόνιο…
-Τζινέτο; -Τι είναι;
Τόσους χάλια παίκτες αγόρασες,
γιατί δεν πήρες τον Μπάτζιο; Δεν έχει ομάδα.
Πόσο θα κρατήσει;
Τελείωσε η καριέρα του Ρομπέρτο Μπάτζιο;
Ευχαριστώ για τη συνάντηση.
Όπως ξέρετε, είχαμε κάποιες περιπλοκές με ορισμένους προπονητές.
Όλα όσα εκπροσωπεί ο Ρόμπι, οι αξίες του,
η αγάπη που τρέφει ο κόσμος γι' αυτόν…
-Λοιπόν, για κάποιους είναι πρόβλημα. -Το ξέρω.
Πολλές ντίβες ανάμεσα στους συναδέλφους μου.
Εγώ σε καταλαβαίνω.
Αποδίδεις καλύτερα αν είσαι στο κέντρο της ομάδας.
Εκεί δεν υπάρχει καλύτερος.
Λοιπόν…
απλώς χρειάζομαι να νιώθω ότι με εμπιστεύονται, όπως όλοι.
Εδώ στην Μπρέσια θα έχεις όση εμπιστοσύνη χρειάζεσαι.
Δεν θέλουμε το πρωτάθλημα, μόνο να αποφύγουμε τον υποβιβασμό.
Θες να μας σώσεις;
Θα προσπαθήσουμε.
Για προσχέδιο είναι πολύ αναλυτικό.
Είναι σημαντικό να προστατευτεί όχι μόνο ο παίκτης, αλλά κι ο άνθρωπος.
Να θυμάστε, πρόεδρε, ότι ο Ρόμπι…
Εξήγησέ μου για τον βουδισμό.
Η εικόνα είναι σημαντική, είναι υπόδειγμα…
Τίποτα, είμαι βουδιστής.
Κι ο μάνατζέρ σου το ίδιο,
όπως και η σύζυγός σου.
Εμένα δεν θα με προσηλυτίσετε!
Αρχικά η γυναίκα μου ήταν πολύ πιο σκεπτική από σας.
Μα είσαι κυνηγός!
Αυτό δεν είναι πολύ βουδιστικό.
Όχι, εγώ…
Κυνηγούσα μικρός, μόνο για να περνώ χρόνο με τον μπαμπά.
Γιατί; Πού ήταν ο μπαμπάς σου;
Συνέχεια δούλευε.
Είχε κι άλλα επτά παιδιά.
Κοίτα,
έχω δει πολλούς παίκτες.
Στην τελική είναι όλοι ίδιοι. Βλέπουν τον προπονητή τους ως πατέρα.
Γι' αυτό είχες πάντα προβλήματα. Ήθελες όλη την αγάπη για τον εαυτό σου.
Είναι φυσικό, με εφτά αδέρφια.
Λοιπόν…
Δεν ξέρω, αλήθεια.
Μην ανησυχείς, όσο είμαι εδώ, υπάρχει μόνο μία στρατηγική.
Όλοι σου δίνουν την μπάλα κι εσύ σκοράρεις. Σ' αρέσει αυτό;
Τι είναι;
Τίποτα, απλώς είμαστε χαρούμενοι.
Για τι πράγμα;
Ότι παίζεις μαζί μας. Ακόμα δεν το πιστεύουμε.
Εμπρός, ας παίξουμε τότε.
Πάμε!
Ίσως να κερδίσουμε κιόλας, ε;
Κάνε με ευτυχισμένο.
ΜΠΑΤΖΙΟ ΑΡΧΗΓΟΣ ΟΜΑΔΑΣ
Ο ΜΠΑΤΖΙΟ ΕΙΝΑΙ Ο ΑΡΧΗΓΟΣ
Η ΜΠΡΕΣΙΑ ΑΝΑΓΕΝΝΗΘΗΚΕ
Στον Ματζόνε!
Ο Μπάτζιο δικαιώνεται και πάλι ενάντια σε μια πρώην ομάδα του.
ΑΡΙΣΤΟΥΡΓΗΜΑ
Ο ΜΠΑΤΖΙΟ ΣΩΖΕΙ ΤΗΝ ΜΠΡΕΣΙΑ
Με την άφιξη του Μπάτζιο παίζει μια θέση στην UEFA.
Δεν έχουμε δει την Μπρέσια να παίζει τόσο καλά.
Προθέρμανση, πάμε.
Ο ΜΠΑΤΖΙΟ ΣΚΟΡΑΡΕΙ!
ΘΕΪΚΟ ΧΑΤ-ΤΡΙΚ
Η ΜΠΡΕΣΙΑ ΤΕΛΕΙΩΝΕΙ ΟΓΔΟΗ
Ρόμπι!
Μπρέσια!
Κόουτς!
ΙΑΝΟΥΑΡΙΟΣ 2002
Σε παρακολουθώ. Είσαι σε φόρμα.
Σχεδόν ο Μπάτζιο που προπονούσα.
Είμαι καλά, κόουτς.
Επίσης χάρη στον Ματζόνε.
Ξέρεις τι λένε; Ότι είναι ο Τραπατόνι του φτωχού.
Όχι, ο Κάρλο θα έλεγε ότι είμαι ο Ματζόνε του πλούσιου.
Ισχύει.
Θες να σου πω ότι θα σε πάρω στο Μουντιάλ;
Είναι σε έξι μήνες. Είναι πολύς καιρός.
Το ξέρω. Το καταλαβαίνω.
Απλώς ζητώ να με έχεις υπόψη όταν θα κάνεις την επιλογή σου.
Τζιοβάνι, το ξέρεις.
Είναι η τελευταία ευκαιρία του.
Αν συνεχίσει να παίζει έτσι, τότε…
Πολύ καλά, αν είσαι σε φόρμα, θα σε πάρω. Το εγγυώμαι.
Μόνο αυτό μπορώ να σου πω.
Μου αρκεί.
Η Μπρέσια ακόμα παλεύει, αναζητώντας το γκολ της ισοπαλίας.
Άντε, μαμά.
Ναι, έρχομαι. Μην κουνιέσαι.
Μείνε ακίνητος.
Ο Τζούντι φεύγει μακριά.
Δοκιμάζει μια βαθιά μπαλιά που τροφοδοτεί τον Τάρε.
Πάσα προς τα πίσω για τον συμπαίκτη που έρχεται…
-Σου είπα να μην κουνηθείς. -Μαμά;
Ο μπαμπάς τραυματίστηκε.
-Γεια. -Γεια σου, Αντρέινα.
Πώς είναι;
Ο χειρουργός λέει ότι θέλει να τον δει αύριο.
Όχι.
Τι θα πει όχι;
Λέει ότι δεν θέλει άλλο χειρουργείο, ότι δεν αντέχει άλλο.
Τι είναι όλα αυτά;
Τελείωσε. Αυτό ήταν.
Θα το πεις στον δάσκαλο Ικέντα;
Τι πράγμα;
Ότι παραιτήθηκες από το Μουντιάλ στην πατρίδα του.
Είναι το Μουντιάλ σου.
Η FIFA επέτρεψε 23 παίκτες. Διάολε, το έκαναν για σένα.
Είμαι πολύ μεγάλος για άλλη μια επέμβαση.
Το πρόσωπό σου ήταν στη λάσπη όταν χτύπησες.
Αυτήν την εικόνα είδε ο κόσμος. Αλήθεια, το είδε όλος ο κόσμος.
Τον Μπάτζιο να κλαίει, με τη φάτσα στη λάσπη.
Δεν ξέρω αν το δέχεσαι, εγώ όχι.
Οπότε σήκω τώρα,
πάλεψε,
και ξαναπαίξε έστω και για ένα λεπτό. Έτσι δίνεις το παράδειγμα.
Να τι εικόνα πρέπει να αφήσεις πίσω σου: ο Μπάτζιο, όρθιος στο γήπεδο.
Με το κεφάλι ψηλά.
Η επέμβαση κράτησε 90 λεπτά.
Ανακατασκευάσαμε τον χιαστή σύνδεσμο και αφαιρέσαμε τον μηνίσκο.
Πώς πήγε;
Καλά. Σε έξι μήνες θα γυρίσεις στο γήπεδο.
Μπορώ να το κάνω σε τρεις.
Τι κάνει;
Όταν ο μπαμπάς σου αποφασίζει κάτι,
τα χάνει.
Ας τον μαζέψουμε πριν ξαναχτυπήσει.
Ρόμπι, σε παρακαλώ.
Ρόμπι, έλα.
-Όχι, μπορώ. -Έλεος.
-Περπατάω. -Είναι πολύ νωρίς. Έλα.
Θα στηριχτώ σε σένα.
Βάλε! Έλα εδώ. Ματία!
Σου δίνω τρία βήματα.
ΑΝΑΡΡΩΣΗ ΣΕ ΤΡΕΙΣ ΜΗΝΕΣ
ΑΝΑΡΡΩΣΗ ΩΣ ΕΚ ΘΑΥΜΑΤΟΣ
Άσ' το ήσυχο το καημένο. Έλα τώρα!
"Όπου τελειώνουν οι ικανότητες, ξεκινά η πίστη μου.
Μια ισχυρή πίστη βλέπει το αόρατο,
πιστεύει το απίστευτο και λαμβάνει το αδύνατο".
Ρομπέρτο, κάνε με ευτυχισμένο.
-Όχι, Πεπ, δεν κάνει. -Ναι.
Μόνο ένας είναι αρχηγός.
Κουνηθείτε, θέλω να κερδίσω τον αγώνα!
Πάμε!
Τι κάνεις εδώ έξω;
Και εσύ;
Δεν παρακολουθώ.
Ούτε κι εγώ μπορώ να το δω.
Αν ξανατραυματιστεί…
Του έχει κολλήσει να πάει στο Μουντιάλ.
Είναι πιο πεισματάρης κι από μουλάρι.
Νομίζω ότι ξέρω από πού το πήρε.
Αν ξαναχάσει στα πέναλτι, κάλλιο να μη γυρίσει.
Μην κάνεις τέτοια αστεία.
…το σουτ του Τόνι, η απόκρουση. Ο Τόνι ξανά στον Μπάτζιο!
Ο Μπάτζιο σκοράρει!
Ο Ρομπέρτο Μπάτζιο!
Γκολ!
Ναι!
ΜΑΪΟΣ 2002
Όλα ήταν εξαιρετικά.
Πρώτα ο Πεπ σου έδωσε το περιβραχιόνιο του αρχηγού.
Αντιβαίνει στο πρωτόκολλο, δεν κάνει.
Μετά δύο γκολ σε 20 λεπτά. Το πρώτο, ανάποδο ψαλίδι, πάνω γωνία.
Θεούλη μου.
Το δεύτερο, εύκολο. Κι ο Ματία θα είχε το είχε βάλει.
Αλλά η αλήθεια είναι ότι δεν ήταν αναπήδηση.
Ή μπάλα δήλωσε την αγάπη της για το μοιραίο, αυτό ήταν.
Ποιος είναι;
Ο Τραπατόνι.
Εμπρός, κόουτς;
Ωραία, ευχαριστώ.
Μα μου υποσχέθηκες.
Κατάλαβα.
Ναι. Ευχαριστώ.
Ρόμπι;
Με κορόιδευε.
"Αν είσαι καλά, θα σε πάρω".
Τι παραπάνω να έκανα; Τι άλλο θα μπορούσα να είχα κάνει;
Τίποτα, αυτό είναι.
Έκανες ό,τι ήταν ανθρωπίνως δυνατό, και βάλε.
Χρειάστηκες 77 μέρες για να επανέλθεις στο γήπεδο.
Λάθος κατάλαβε. Δεν είδε ότι είσαι ένα σύμβολο.
Σύμβολο.
Δεν μπορώ να το πιστέψω.
Γαμώτο.
Να κάνουμε μια συνέντευξη Τύπου;
Τι κάνεις;
Ρόμπι;
Ρόμπι.
Ρόμπι, θα σταματήσεις;
Ρόμπι.
Είχες δίκιο.
Είναι το ταξίδι.
Το ταξίδι.
Ούτε καν τσαντίστηκες.
Εγώ θα τα είχα πάρει άγρια με κάτι τέτοιο.
Ο θυμός δεν καταφέρνει τίποτα.
Ποιος το είπε αυτό; Ο Βούδας;
Λυπάμαι.
Υποσχέθηκα να κερδίσω το Μουντιάλ.
Ήσουν τριών ετών.
Κοιμόσουν.
Δεν είδες το ματς Ιταλίας - Βραζιλίας.
Άρα ποτέ δεν σου το υποσχέθηκα;
Όχι.
Πλάκα μου κάνεις;
-Γιατί μου το είπες αυτό; -Είχες κάτι που δεν είχα ποτέ.
Το ταλέντο.
Δεν παράτησα τις μοτοσικλέτες εξαιτίας σας. Καθόλου.
Απλώς ήμουν μέτριος.
Αλλά εσύ είχες ένα χάρισμα. Κάτι που τυχαίνει μία στο εκατομμύριο.
Όμως δεν είχες στόχο,
να σε ωθεί μπροστά ακόμα και στις δυσκολίες.
Σου έδωσα έναν στόχο.
Μου λες
ότι η σκηνή που μου διηγήθηκες
και στην οποία στήριξα όλη μου τη ζωή
ήταν επινόησή σου.
Φοβόμουν ότι δεν είχες τον χαρακτήρα.
Φαινόσουν εύθραυστος.
Φαινόταν ότι θα έπαιζες καλά για να ακούσεις ότι είσαι καλός.
Αν αυτός ήταν ο μόνος στόχος σου…
Έλα εδώ, τρομάζεις τις πάπιες.
Αυτήν τη στιγμή νιώθω μεγάλη επιθυμία να σου ρίξω.
Μην ξαναρίξεις πολύ ψηλά.
Άντε και γαμήσου.
Αυτό το Μουντιάλ, στην τελική…
Έχεις κάτι καλύτερο. Ξέρεις τι;
Το ότι ο κόσμος σε αγαπά.
Ξέρω, δεν ήμουν ο πατέρας που ήθελες. Μα έπρεπε να σε προετοιμάσω για τη ζωή.
Δεν είναι εύκολο για ανθρώπους σαν εμάς που δεν έχουν τίποτα.
Ναι, καταλαβαίνω, αλλά…
Πάντα υπάρχει ένα "αλλά", Ρόμπι.
Έκανα ό,τι μπορούσα.
Όσο ήξερα.
Όλο και κάτι καλό θα έκανα.
Επιτέλους μπορώ να σου πω.
Τι; Ότι δεν είσαι ο μπαμπάς μου;
Ότι ήσουν καλός.
Ευχαριστώ.
Σ' ευχαριστώ.
-Καλημέρα! -Καλημέρα.
Πόσο;
-Πενήντα, παρακαλώ. -Πολύ καλά.
Πληρώνετε στο ταμείο μέσα.
Πάω εγώ.
Ωραία, πλήρωσε εσύ.
Να οι 23 παίκτες για το Μουντιάλ Κορέας και Ιαπωνίας.
Ο Ρομπέρτο Μπάτζιο είναι εκτός…
Είναι τρελός. Γίνεται να μην πάρεις τον Μπάτζιο;
Αφήνει τον καλύτερο εδώ.
Ο Τραπατόνι αποφάσισε να τον αφήσει.
-Καλημέρα. -Καλημέρα.
Πενήντα ευρώ στην αντλία τέσσερα.
Ευχαριστώ.
Ευχαριστούμε τον ανταποκριτή.
Αυτή η απόφαση δεν θα αρέσει στους Ιταλούς…
Υπογράψτε εδώ.
Ρόμπι…
ευχαριστούμε για όλα.
Εγώ σε ευχαριστώ.
Αντίο.
-Παιδιά, ο Μπάτζιο είναι; -Τι εννοείς, ο Μπάτζιο;
-Όντως ήταν ο Μπάτζιο; -Ναι.
Ρομπέρτο Μπάτζιο!
Ρομπέρτο!
Ρόμπι.
-Είσαι φοβερός. -Ευχαριστώ.
Έπρεπε να σε είχε καλέσει, Ρομπέρτο.
-Έπρεπε. -Ευχαριστώ.
-Έπρεπε να σε πάρει. -Ο Ρομπέρτο Μπάτζιο!
Είσαι φοβερός, Ρομπέρτο!
Ο Ρομπέρτο Μπάτζιο!
Ευχαριστούμε.
Ήταν όλο το παιχνίδι
Ο Ρομπέρτο Μπάτζιο!
Που πυροδότησε τα παιδικά σου όνειρα
Ήταν στον άνεμο Που κουνούσε την αλογοουρά σου
Για μας αυτό ήταν ήδη σημάδι του θεϊκού
Ήταν να βρεις ένα μέρος
Στη μέση ενός ατελείωτου γηπέδου
Και να βρεις τη χαρά
Όταν φαινόταν πως ο χρόνος έχει τελειώσει
Να πέφτεις και να σηκώνεσαι Να αποδέχεσαι τον πόνο
Η αίσθηση της αγκαλιάς Που βγαίνει από την καρδιά
Εκείνων που σε είδαν Να μαγεύεις τον κόσμο με μια μπάλα
Χωρίς ποτέ να κρύβεις τον άνθρωπο Πίσω από τον πρωταθλητή
ΕΥΧΑΡΙΣΤΩ ΤΟΝ ΔΑΣΚΑΛΟ ΖΩΗΣ ΜΟΥ ΝΤΑΪΣΑΚΟΥ ΙΚΕΝΤΑ,
ΤΟΥΣ ΓΟΝΕΙΣ ΜΟΥ, ΤΗ ΣΥΖΥΓΟ ΜΟΥ, ΑΝΤΡΕΪΝΑ, ΤΑ ΤΡΙΑ ΥΠΕΡΟΧΑ ΠΑΙΔΙΑ ΜΟΥ
ΚΑΙ ΟΛΟΥΣ ΤΟΥΣ ΑΝΘΡΩΠΟΥΣ
ΜΕ ΤΟΥΣ ΟΠΟΙΟΥΣ ΔΗΜΙΟΥΡΓΗΣΑ ΔΕΣΜΟ ΑΓΑΠΗΣ ΚΑΙ ΦΙΛΙΑΣ.
Είναι κι όλο το πάθος
Κι αυτή η τυφλή και τρελή αποφασιστικότητα
Κι έτσι ο προορισμός
Ενίοτε είναι και μια εμμονή
Ο ΜΠΑΤΖΙΟ ΕΙΝΑΙ ΚΙ Ο ΠΡΩΤΟΣ!
Και ουλές και τρόπαια
Ευχαριστούμε τον σενσέι Ικέντα και τη γυναίκα του
για αυτήν την αναγνώριση που μας δίνει μεγάλη χαρά…
Την αφιερώνουμε και τη μοιραζόμαστε με όλους τους πιστούς της Ιταλίας.
Στη μέση ενός ατελείωτου γηπέδου
Για να βρεις τη χαρά
Όταν φαινόταν πως ο χρόνος έχει τελειώσει
Μια από τις καλύτερες σταδιοδρομίες στο ιταλικό ποδόσφαιρο τελειώνει εδώ.
Αφήνει το γήπεδο για τελευταία φορά
ίσως ο πιο αγαπημένος παίκτης στο ιταλικό ποδόσφαιρο,
σίγουρα από τους καλύτερος όλων των εποχών.
Ο άνθρωπος πίσω από τον πρωταθλητή
Ξέρεις, Ρομπέρτο, τελικά όλη αυτή η αγάπη
Είναι ο καρπός του θάρρους
Του πρωταθλητή που άγγιξε κάθε μπάλα
Σαν να ήταν ζωή
Ξέρω, ίσως φαίνεται υπερβολή
Αλλά ακόμα και εκείνο το πέναλτι
Μου έμαθε κάτι για τη ζωή
Υποτιτλισμός: Λιουμπίνκα Δημητρόβα